පළාත් පාලන ආයතනවල සභික සංඛ්‍යාව සහ නුවරඑළිය ප්‍රාදේශීය සභා බල ප්‍රදේශයෙහි නෝවුඩ් සහ මස්කෙළිය යනුවෙන් ප්‍රාදේශීය සභා දෙකක්ද අඹගමුව ප්‍රාදේශීය සභා බල ප්‍රදේශයේ ආගරපතන සහ කොටගල යනුවෙන් ප්‍රාදේශීය සභා දෙකක්ද අලුතින් පිහිටුවීමට අදාළව මෙම ගැසට් නිවේදනය නිකුත් කර තිබෙනවා.මෙම ගැසට් පත්‍රයට පළාත් සභා සහ පළාත් පාලන අමාත්‍ය ෆයිසර් මුස්තාෆා පසුගිය නොවැම්බර් 01 වන දා අත්සන් තැබුවා.විෂය භාර අමාත්‍යවරයා විසින් අත්සන් කරන ලද ගැසට් නිවේදනය රජයේ මුද්‍රණාලය වෙත යොමු කළ අතර, පෙරේදා දිනය වන තුරුත් එහි සෝදුපත් බැලීමේ කටයුතු සිදුවූ බවයි වාර්තා වන්නේ.මෙම ගැසට් නිවේදනය මගින් එක් එක් පළාත් පාලන ආයතනවල භූගෝලීය පිහිටීම සහ ජනගහනය පදනම් කරගෙන ඒවායේ සභික සංඛ්‍යාව තීරණය කර තිබෙනවා.